*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Σεπτεμβρίου 1984

σχετικά με την έγκριση ενισχύσεων του Ηνωμένου Βασιλείου στη βιομηχανία λιθανθράκων κατά το οικονομικό έτος 1983/84

(Το κείμενο στην αγγλική γλώσσα είναι το μόνο αυθεντικό)

(84/456/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την απόφαση αριθ. 528/76/ΕΚΑΧ της Επιτροπής της 25ης Φεβρουαρίου 1976 σχετικά με το κοινοτικό καθεστώς επεμβάσεων των κρατών μελών στη βιομηχανία λιθανθράκων (1),

τη γνώμη του Συμβουλίου,

Εκτιμώντας:

Ι

ότι η κυβέρνηση του Ηνωμένου Βασιλείου κοινοποίησε στην Επιτροπή, σύμφωνα με το άρθρο 2 της απόφασης, τα χρηματοδοτικά μέτρα που προτίθεται να λάβει, άμεσα ή έμμεσα, υπέρ της βιομηχανίας λιθάνθρακα κατά το οικονομικό έτος 1983/84 (2)· ότι από αυτά τα μέτρα δύνανται να εγκριθούν, σύμφωνα με την προαναφερθείσα απόφαση, οι ακολουθες ενισχύσεις:

1.2 // // (εκατομμύρια

£ στερλίνες) // - ενίσχυση για την προσέλκυση και τη διατήρηση ειδικευμένου προσωπικού // 16,9 // - κάλυψη των ζημιών των επιχειρήσεων εξόρυξης άνθρακα // 415,0

ότι οι προαναφερθείσες ενισχύσεις πληρούν τους όρους που απαιτούνται σύμφωνα με την απόφαση για την έγκριση κρατικών μέτρων ενίσχυσης της μορφής αυτής·

ότι η ενίσχυση για την προσέλκυση και τη διατήρηση ειδικευμένου προσωπικού προορίζεται να καλύψει εν μέρει τα έξοδα του Εθνικού Συμβουλίου Άνθρακα (NCB), που προκλήθηκαν από την ορθολογική οργάνωση και από τη συγκέντρωση της εξόρυξης στα παραγωγικότερα ορυχεία, και τις δαπάνες μετακόμισης, μεταφοράς και άλλες, που προέκυψαν·

ότι η κυβέρνηση του Ηνωμένου Βασιλείου θα αναλάβει η ίδια κατά το 1983/84 μέρος των εξόδων του NCB, συνολικού ύψους 16 900 000 λιρών στερλινών·

ότι ο στόχος και η μορφή της ενίσχυσης αποδεικνύουν ότι πρόκειται για μέτρο συμβιβάσιμο με τα κριτήρια του άρθρου 8 της απόφασης·

ότι η ενίσχυση για την κάλυψη των ζημιών των επιχειρήσεων εξόρυξης άνθρακα (415 000 000 λίρες στερλίνες) προορίζεται να καλύψει σε μεγάλη έκταση τις ζημιές των επιχειρήσεων εξόρυξης άνθρακα του NCB που προέκυψαν το 1983/84· ότι η ενίσχυση χορηγείται, αφενός, για να αποφευχθούν σοβαρές οικονομικές και κοινωνικές διαταραχές στις ανθρακοφόρες περιοχές, όπου δεν υπάρχουν ακόμα επαρκείς δυνατότητες κλεισίματος των μεταλλείων, και, αφετέρου, για να διατηρηθούν οι υφιστάμενες δυνατότητες εξόρυξης, προκειμένου να εξασφαλισθεί ο εφοδιασμός σε ενέργεια· ότι η ενίσχυση είναι επομένως συμβιβάσιμη με τις διατάξεις άρθρου 12 της απόφασης·

ΙΙ

ότι, για να ελεγχθεί κατά πόσο οι προβλεπόμενες ενισχύσεις είναι συμβιβάσιμες με την καλή λειτουργία της κοινής αγοράς, απαιτείται, σύμφωνα με το άρθρο 3 παράγραφος 2 της απόφασης, να ληφθούν υπόψη και όλα τα υπόλοιπα χρηματοδοτικά μέτρα υπέρ της τρέχουσας παραγωγής κατά το οικονομικό έτος 1983/84·

ότι οι ενισχύσεις για την τρέχουσα παραγωγή της Μεγάλης Βρετανίας πρόκειται να ανέλθουν κατά το οικονομικό έτος 1983/84 σε 719 900 000 ECU (5,88 ECU/τόνο)· ότι, επομένως, η βρετανική βιομηχανία λιθανθράκων λαμβάνει τις χαμηλότερες ενισχύσεις σε σύγκριση με τις άλλες χώρες της Κοινότητας που παράγουν άνθρακα ·

ότι, για να ελεγχθεί κατά πόσο οι προβλεπόμενες ενισχύσεις είναι συμβιβάσιμες με την καλή λειτουργία της κοινής αγοράς, δεν απαιτούνται λεπτομερείς δειγματοληψίες και έρευνες:

- το 1983/84 δεν υπήρξαν δυσκολίες εφοδιασμού της βρετανικής αγοράς,

- το 1983/84 μειώθηκαν σχετικά οι βρετανικές αποστολές άνθρακα σε άλλες χώρες της Κοινότητας σε σύγκριση με το προηγούμενο έτος,

- το κλείσιμο δέκα μονάδων εξόρυξης χαμηλής αποδοτικότητας οδήγησε στην ορθολογική οργάνωση και συγκέντρωση της εξόρυξης σε μονάδες με υψηλή παραγωγικότητα,

- οι βρετανικές τιμές για τον οπτάνθρακα και για τον άνθρακα ατμοπαραγωγής δεν οδήγησαν το 1983/84 σε έμμεσες ενισχύσεις προς τους βιομηχανικούς καταναλωτές άνθρακα·

ότι, υπό τις συνθήκες αυτές, είναι δυνατό να διαπιστωθεί ότι οι προβλεπόμενες ενισχύσεις κατά το οικονομικό έτος 1983/84 για την τρέχουσα παραγωγή της βρετανικής βιομηχανίας λιθανθράκων είναι συμβιβάσιμες με την καλή λειτουργία της κοινής αγοράς·

ότι η εκτίμηση αυτή ισχύει ακόμα και αν συνυπολογισθούν οι ενισχύσεις που καταβάλλονται στις επιχειρήσεις εξόρυξης άνθρακα σύμφωνα με την απόφαση 73/287/ΕΚΑΧ·

ΙΙΙ

ότι, σύμφωνα με το άρθρο 14 παράγραφος 1, η Επιτροπή οφείλει να διαπιστώσει ότι οι εγκρινόμενες ενισχύσεις ανταποκρίνονται στους σκοπούς που αναφέρονται στα άρθρα 7 έως 12 της απόφασης· ότι, για το λόγο αυτό, πρέπει να ενημερώνεται ιδίως όσον αφορά το ύψος και την κατανομή των πληρωμών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για το οικονομικό έτος 1983/84 εγκρίνεται η χορήγηση εκ μέρους του Ηνωμένου Βασιλείου ενισχύσεως στη βρετανική βιομηχανία λιθανθράκων, συνολικού ύψους 431 900 000 λιρών στερλινών.

Το ποσό αυτό αποτελείται από τις ακόλουθες ενισχύσεις:

1. Συνεισφορά μέχρι του ποσού των 16 900 000 λιρών στερλινών για την κάλυψη των δαπανών που συνεπάγεται για το Εθνικό Συμβούλιο Άνθρακα (NCB) η αναδιάταξη του προσωπικού στα πλαίσια της ορθολογικής οργάνωσης.

2. Χορήγηση ενίσχυσης για την κάλυψη των ζημιών των επιχειρήσεων εξόρυξης άνθρακα, ύψους 415 000 000 λιρών στερλινών.

Άρθρο 2

Η κυβέρνηση του Ηνωμένου Βασιλείου οφείλει να κοινοποιήσει στην Επιτροπή μέχρι τις 30 Ιουνίου 1984 λεπτομέρειες σχετικά με τις ενισχύσεις που χορηγήθηκαν σύμφωνα με την παρούσα απόφαση, ιδιαίτερα όσον αφορά το ύψος και την κατανομή των πραγματοποιηθεισών πληρωμών.

Άρθρο 3

Η απόφαση αυτή απευθύνεται στο Ηνωμένο Βασίλειο.

Βρυξέλλες, 6 Σεπτεμβρίου 1984.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 63 της 11. 3. 1976, σ. 1.

(2) Το οικονομικό έτος 1983/84 αναφέρεται στο χρονικό διάστημα από τις αρχές Απριλίου 1983 έως το τέλος Μαρτίου 1984.